Skógræktarfélag Íslands og Slysavarnarfélagið Landsbjörg undirrituðu í dag samning til 2023 um Rótarskot , en það er óhefðbundið „ umhverfisskot “ til að fagna nýju ári . Boðið var upp á Rótarskot í fyrsta sinn í fyrra , en það er leið til að styrkja við hið öfluga og mikilvæga sjálfboðastarf björgunarsveitanna , fyrir þau sem vilja draga úr magni flugelda sem keyptir eru eða vilja ekki kaupa flugelda . Hvert Rótarskot gefur af sér tré , sem plantað er með stuðningi Skógræktarfélags Íslands og skógræktarfélaganna . Allur ágóðinn af sölu Rótarskotanna rennur til björgunarsveitanna og eru sölustaðir hjá björgunarsveitum um allt land . Frá undirritun samningsins . Frá vinstri Jón Svanberg Hjartarson , framkvæmdastjóri Landsbjargar , Hildur Bjarnadóttir , verkefnastjóri Landsbjargar , og Jónatan Garðarsson , framkvæmdastjóri Skógræktarfélags Íslands . Minningarsjóður Hjálmars R. Bárðarsonar og Else S. Bárðarson auglýsir rannsóknastyrki í landgræðslu og skógrækt , með sérstakri áherslu á vistfræði lúpínu og landgræðsluskógrækt með lúpínu . Til úthlutunar verða sjö milljónir króna . Umsóknum skal skilað eigi síðar en 20. janúar 2020 . Landgræðslan , sem erfði Hjálmar til jafns við Landgræðslusjóð , lagði sjóðnum einnig til fé . Er sjóðnum ætlað að heiðra minningu Hjálmars og konu hans Else Sörensen Bárðarson , sem andaðist 28. maí 2008 . Styrkþegar geta verið einstaklingar , félagasamtök , fyrirtæki og opinberir aðilar . Fyrir þá sem hafa minni áhuga á skógargöngunni eru svo ýmsir aðilar sem selja íslensk tré . Íslensk jólatré eru ilmandi fersk , vistvæn í ræktun og með því að kaupa íslenskt jólatré styður þú við skógræktarstarf í landinu , því fyrir hvert selt jólatré er hægt að gróðursetja tugi trjáa . Það þarf því ekki að hafa samviskubit yfir því að fella tréð !